
CRITERIILE
de stabilire a cotelor adiţionale prevăzute la art. 489 alin. (1) – (3) din Legea nr. 227/2015 privind Codul fiscal, cu modificările si completările ulterioare, în vederea stabilirii  impozitelor şi taxelor locale pentru anul 2026


În vederea asigurării cheltuielilor publice și dezvoltării economice și sociale în cadrul Comunei BLEJOI, raportat la criteriile prevăzute la art.489 alin.1 din Legea nr.227/2015 privind Codul fiscal, modificata prin Legea nr. 239/15.12.2025 privind stabilirea unor masuri de redresare si eficientizare a resurselor publice si pentru modificarea si completarea unor acte normative, precum si cele ale Ordonantei de urgenta a Guvernului nr. 78/17.12.2025 pentru modificarea Legii nr. 239/15.12.2025, precum și la necesitatea asigurării veniturilor proprii ale bugetului local din impozite și taxe locale în anul 2026, se hotărăsc criterii economice constând în : relevanța surselor de venit în structura bugetului local, avand in vedere ponderea substanțială pentru:
- impozitul pe clădirile rezidentiale si nerezidențiale aflate în proprietatea sau detinute de persoanele  juridice, 
- impozitul pe terenurile amplasate in intravilan-teren cu constructii si teren extravilan, aflate în proprietatea sau detinute de persoanele  juridice;
- mijloacele de transport,
în cadrul veniturilor proprii ale bugetului local, precum și necesitățile bugetare care sunt avute în vedere la stabilirea cotelor adiționale la impozitele și taxele locale pentru anul 2026, astfel:
Conform art. 5 alin.1 lit.a din Legea nr. 273/2006 privind finanțele publice locale, actualizata:
"(1) Veniturile bugetare locale se constituie din:
a) venituri proprii, formate din: impozite, taxe, contribuții, alte vărsăminte, alte venituri și cote defalcate din impozitul pe venit;”
Conform art.16 alin.1 si alin.2 din Legea nr. 273/2006 privind finanțele publice locale, actualizată:
“(1) Unitățile administrativ-teritoriale au dreptul la resurse financiare suficiente, pe care autoritățile administrației publice locale le pot utiliza în exercitarea atribuțiilor lor, pe baza și în limitele prevăzute de lege.
(2) Autoritățile administrației publice locale au competența stabilirii nivelurilor impozitelor și taxelor locale, în condițiile legii.”
De asemenea, potrivit prevederilor art.49 din Legea nr.273/2006 privind finanțele publice locale, ordonatorul principal de credite trebuie să asigure în totalitate cheltuielile secţiunii de funcţionare a bugetului local, respectiv:
· lucrări de extindere, modernizare şi întreţinere a reţelei publice de iluminat;
· consumul de energie electrică privind funcţionarea acesteia;
· străzile – lucrările de întreţinere, extindere şi modernizare;
· salubritate – salubritatea spaţiilor aparţinând domeniului public;
· spaţii verzi – întreţinerea şi amenajarea de spaţii verzi;
· cultură, sănătate, învățământ.
Rata crescută a inflației din ultimii ani afectează negativ bugetul Comunei BLEJOI, în sensul creșterii tuturor cheltuielilor efectuate pentru realizarea atribuțiilor administrației locale. Principalul obiectiv al administraţiei publice locale a Comunei BLEJOI este asigurarea dezvoltării locale, în conformitate cu prevederile şi obligaţiile legale. 
Ponderile cele mai mari în cadrul cheltuielilor operaționale le au cheltuielile cu unitățile de învațământ, serviciul datoriei publice locale și asistența socială.
În acest context, se remarcă necesitatea realizării unor obiective de investiții care să asigure dezvoltarea durabilă a comunei Blejoi si prestarea unor servicii de calitate pentru toți membrii comunității locale. 
Realizarea acestor obiective de investiţii necesită importante resurse financiare, care nu pot fi acoperite de un nivel al veniturilor bugetului local similar cu cel al anilor precedenți.
Conform bugetului Comunei BLEJOI pe anul 2025, rectificat si aprobat prin HCL nr.58 din 30.10.2025, cheltuielile bugetului local aferent sectiunii de dezvoltare se prezinta   astfel:
	
Capitolul bugetar
	Suma alocată în buget (lei)
	
Obiective principale de investiții

	51  Autorități publice si acțiuni externe
	430.000
	-documentație și execuție reabilitare în vederea creșterii eficienței energetice Sediu primărie și clădire Multifuncțională C6 
-execuție sistem supraveghere Comuna Blejoi etapa IV etc.

	54  Servicii publice generale
	12.500
	-achiziție imprimantă multifuncțională termică inkjet

	65 Învățământ
	1.047.000
	-documentație și execuție reabilitare în vederea creșterii eficienței energetice Grădinița Tânțăreni, Școala Ploieștiori
-execuție clădire P+1 Școala Ploieștiori –dotare cu mobilier, materiale didactice și echipamente digitale a unităților de învățământ preuniversitar și a unităților conexe din localitatea Blejoi, etc.

	

67  Cultură, recreere și religie
	

1.035.000
	-construire clădire destinată ceremoniilor funerare Blejoi, reabilitări spații culturale, reabilitari, amenajari baze și terenuri sportive, parcuri și spații verzi,etc

	68  Asigurări și asistență socială
	4.200.000
	- construire, echipare, operaționalizare și funcționare servicii sociale în cadrul centrului de zi de asistență și recuperare pentru persoane vârstnice în comuna Blejoi

	

70  Locuințe, servicii și dezvoltare publică
	6.888.500
	-execuție rețele edilitare( gaze, electricitate, apă și canalizare) cartierul de locuințe tip ANL;
-modernizare și eficientizare rețele electrice strada Teleajenului Ploieștiori,etc.

	
74 Protecția mediului
	
13.760.000
	-construire rețea canalizare în sistem divizor DJ102- strada Teleajenului Ploieștiori;
-rețea canalizare menajeră și pluvială pe partea dreaptă a străzii Teleajenului, sat Ploieștiori;
-execuție canalizare menajeră și pluvială strada Haiducilor, sat Tânțăreni;
- execuție canalizare menajeră și pluvială strada Toma Alimoș și strada Popa Sapcă,etc.


	84 Transporturi
	7.375.000
	-amenajare pârâu Bleaja și drum acces cimitir Blejoi;
-modernizare drum, trotuare, acces proprietăți strada Haiducilor, sat Tânțăreni,etc.

	TOTAL
	34.748.000
	



Investițiile prevăzute în bugetul Comunei BLEJOI pe anul 2025 sunt în curs de realizare în diferite etape (studii, proiectare, realizare propriu-zisă), majoritatea acestora desfășurându-se pe parcursul mai multor ani, dar sunt și investiții ce urmează a fi demarate și derulate în anii următori, conform necesităților de dezvoltare a Comunei BLEJOI aprobate prin Hotărâri ale Consiliului Local.
Pentru anul 2026, principalele obiective de investiții care se vor continua în anul 2026 sau vor fi demarate în anul 2026 sunt în sumă de :

	
Capitolul bugetar
	Suma alocată în buget (lei)
	
Obiective principale de investiții

	70 Locuințe, servicii și dezvoltare publică
	8.000.000

8.500.000
	-execuție rețele edilitare la cartierul de locuințe tip ANL Blejoi
-modernizare și eficientizare rețele electrice strada Teleajenului Ploieștiori

	74 Protecția mediului
	9.725.000


15.000.000


1.000.000


500.000
	-rețele canalizare menajeră și pluvială pe partea stângă a străzii Teleajenului, sat Ploieștiori
-construire rețea canalizare în sistem divizor DJ102- strada Teleajenului Ploieștiori
-execuție canalizare menajeră și pluvială strada Haiducilor, sat Tânțăreni
- execuție canalizare menajeră și pluvială strada Toma Alimoș și strada Popa Sapcă

	84 Transporturi
	8.451.000
19.092.000

13.726.000

14.004.900
	- modernizare strada Hortensiei
-modernizare și reabilitare DC10A(str.Radu Tudoran)
-modernizare și reabilitare str.Teleajenului, Ploieștiori
- modernizare drumuri Blejoi etapa II

	TOTAL
	97.998.900
	



În prezent se află în implementare proiectul cu finanțare externă nerambursabilă și PNRR ,, Construire, echipare, operaționalizare și funcționare servicii sociale în cadrul centrului de zi de asistență și recuperare pentru persoane vârstnice în comuna Blejoi’’, pentru care trebuie să se asigure, în anul 2026, cofinanțarea aferentă bugetului local, precum și plata cheltuielilor neeligibile în sumă de 2.500.000 lei.
Legiuitorul permite autorităților locale să majoreze cotele de impozitare pe baza unor criterii precum: cele economice, sociale, geografice, precum și în funcție de necesitățile bugetare locale, fixând în același timp, și o limită maximă la care pot apela autoritățile locale, cotele adiţionale putand fi stabilite pana la 100% faţă de nivelurile maxime stabilite în titlul IX din Codul fiscal.
Din punct de vedere economic, cea mai mare sursă de venit la bugetul local provine din impozitul pe cladiri si impozitul pe mijloace de transport. În ceea ce privește impozitul pe clădiri, prezintă importanță ca mărime a veniturilor, impozitul pe clădirile nerezidențiale aflate în proprietatea persoanelor juridice.
În anul 2025, veniturile preconizate a fi obținute din impozite și taxe locale sunt în sumă totală de 52.976.000 lei, conform H.C.L. nr. 58/30.10.2025 privind aprobarea rectificarii bugetului local pe anul 2025.
La data de 30.11.2025, la aceste surse de venit sunt înregistrate urmatoarele încasări:
- impozit pe cladiri rezidentiale si nerezidentiale persoane juridice în sumă  15.092.943 lei;
- impozit pe mijloacele de transport:
	- pentru persoane fizice in suma de 928.038 lei;
	- pentru persoane juridice in suma de 784.873 lei.
Avand în vedere datele prezentate și ținând cont că, doar pentru continuarea și realizarea obiectivelor de investiții aprobate pentru anul 2025 și pentru anii următori, este necesară o sumă de minim 97.998.900 lei, iar pentru proiectele finantațe din Fonduri exteme nerambursabile și PNRR este necesară suma de minim 2.500.000 lei pentru anul 2026, este astfel evidentă necesitatea constituirii de resurse financiare la bugetul local pentru dezvoltarea economică și socială a Comunei Blejoi.
         Alocarea unor sume mai mari față de anii anteriori se impune având în vedere că marea majoritate a cauzelor care au dus la creșterea cheltuielilor în anul 2025 se vor menține și în anul 2026, respectiv trendul crescător al prețurilor la nivel național în ceea ce privește utilitățile, materiile prime, materialele de construcție, carburanții, produsele și serviciile, aspecte cu impact negativ asupra bugetului necesar dezvoltării economice și sociale în cadrul Comunei Blejoi. 
        Astfel, pentru aplicarea cotelor adiționale la impozitele și taxele locale pentru anul 2026, în limitele prevăzute de art. 489 alin. (1)-(3) din Legea nr. 227/2015 privind Codul fiscal în vederea menținerii unui nivel adecvat al veniturilor proprii ale bugetului local, ținând cont de necesitățile bugetare locale, propunem următoarele criterii economice, sociale și urbanistice:
I. Criterii economice:
- suplimentarea veniturilor prin majorarea impozitelor și taxelor locale pentru echilibrarea bugetului;
- realizarea de proiecte de investiții de interes public pentru cetățenii comunei Blejoi;
II.  Criterii sociale:
- asigurarea de servicii sociale destinate persoanelor aflate în dificultate socială și economică;
- îmbunătățirea calității vieții pentru persoanele vârstnice și persoanele cu dizabilități;
- modernizarea și dotarea unităților de învățământ;
- modernizarea sistemului de iluminat public.
III. Criterii urbanistice:
- modernizarea infrastructurii locale;
- extinderea și modernizarea rețelelor edilitare (apă, canalizare, gaze, electricitate);
- dezvoltarea zonelor periferice;
- amenajarea de noi spații verzi, parcuri și zone de recreere;
- elaborarea și respectarea planurilor urbanistice generale și zonale, în concordanta cu strategia de dezvoltare locală.
	Aplicarea acestor cote adiționale are ca scop:
- creșterea veniturilor proprii ale bugetului local,
- asigurarea finanțării investițiilor publice;
- modernizarea intrastructurii locale;
- îmbunătățirea condițiilor de trai ale cetățenilor. 

